


Z A P I S N I K
4.  sjednice Vijeća Gradske četvrti Donja Dubrava,
održane 20. listopada 2021.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Majcan Trpimir, Kavur Alin, Atanasoski Petar, Belec Darijen, Bošnjaković Antun, Božić Igor, Božić Mira, Cetinja Mladen, Forgač Ivan, Friganović Adriano, Horvatić Nikola, Ivanek Tomislav, Penava Pejčinović Ankica, Tomić Hrvoje i Totić Ivan.
Nazočni članovi VMO: Anto Ešegović – predsjednik VMO Stari Retkovec, Marko Stipić – predsjednik VMO „Ivan Mažuranić“ i Mario Kolar – predsjednik VMO Čulinec.
Nazočni djelatnici Službe za MS: 
Marijana Lepur – viši stručni suradnik za rad tijela mjesne samouprave i  
Snježana Pehar – stručni referent za rad tijela mjesne samouprave

Predsjedava Trpimir Majcan, predsjednik Vijeća Gradske četvrti Donja Dubrava.
Predsjednik pozdravlja sve prisutne te utvrđuje da je nazočno svih 15 članova Vijeća te ono može pravovaljano odlučivati. Otvara 4. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 3. sjednice. Budući da primjedbi nije bilo, nakon provedenog glasovanja utvrđuje da je isti  jednoglasno prihvaćen.
Potom predlaže dopunu dnevnog reda točkom 6. od a) do m) te pita članove Vijeća imaju li još kakvih prijedloga dopuna dnevnog reda. Budući da drugih prijedloga za dopunu dnevnog reda nije bilo, nakon provedenog glasovanja predsjednik utvrđuje da je prijedlog dopune dnevnog reda jednoglasno prihvaćen te da je jednoglasno usvojen

DNEVNI RED:

1. Prijedlog zaključka o izmjeni financijskog plana Gradske četvrti Donja Dubrava za 2021.,
· [bookmark: _Hlk85011405]predlagatelj: predsjednik Vijeća
2. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2021., 
· predlagatelj: predsjednik Vijeća
3. Prijedlog zaključka o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2022. i Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.,
· predlagatelj: predsjednik Vijeća
4. Prijedlog zaključka o prijedlozima za pripremu Programa radova kapitalnih ulaganja u objekte za društvene djelatnosti u Gradu Zagrebu u 2022.,
· predlagatelj: predsjednik Vijeća
5. Postupanje po zaključcima vijeća mjesnih odbora
· predlagatelj: Vijeća mjesnih odbora Gradske četvrti Donja Dubrava
6. Donošenje zaključaka o davanju mišljenja po članku 86. Statuta Grada Zagreba na: 
a) Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka u 2021. 
b) Prijedlog zaključka o utvrđivanju popisa poslovnih prostora koji su predmet neposredne prodaje
c) Prijedlog odluke o visini turističke pristojbe za 2023. godinu
d) Prijedlog odluke o izmjeni i dopunama Odluke o osnivanju Doma za starije osobe „Park“
e) Prijedlog odluke o dopunama Odluke o osnivanju Centra za pružanje usluga u zajednici „Novi Jelkovec“
f) Prijedlog odluke o izmjenama i dopunama Odluke o osnivanju Dnevnog centra za rehabilitaciju djece i mladeži „Mali dom – Zagreb“
g) Prijedlog odluke o dopuni Odluke o prihvaćanju prijenosa osnivačkih prava nad Centrom za rehabilitaciju SILVER na Grad Zagreb i obavljanju osnivačkih prava i obveza
h) Prijedlog odluke o osnivanju Centra za pružanje usluga u zajednici „Savjetovalište Luka Ritz“
i) Prijedlog odluke o dopunama Odluke o osnivanju Doma za djecu i odrasle – žrtve obiteljskog nasilja „Duga-Zagreb“
j) Prijedlog zaključka o zaduživanju Grada Zagreba
k) Prijedlog plana djelovanja Grada Zagreba u području prirodnih nepogoda za 2022.
l) Prijedlog programa „Integrirane sunčane elektrane na zgradama javne namjene, višestambenim zgradama i obiteljskim kućama te poduzetništvu na području Grada Zagreba“ za razdoblje 2022. – 2024.
m) Prijedlog zaključka o prihvaćanju Ugovora o sufinanciranju provedbe EU projekta „Gradski prozori u prirodu – unaprjeđenje urbane bioraznolikosti i razvoj zelene infrastrukture (Modernizacija II)“, referentni broj Ugovora: JPF.2020.-6.071.
– predlagatelj: gradonačelnik
7. Pitanja, prijedlozi i obavijesti


Ad 1 - Prijedlog zaključka o izmjeni financijskog plana Gradske četvrti Donja Dubrava za 2021.
Predsjednik pojašnjava izmjene financijskog plana koje je pripremio Gradski ured za mjesnu samoupravu sukladno izmjenama Proračuna Grada.
Bez rasprave Vijeće uz 8 glasova „za“, 2 „protiv“ i 5 „suzdržanih“glasova donosi

ZAKLJUČAK O IZMJENI FINANCIJSKOG PLANA
Gradske četvrti Donja Dubrava za 2021.
(Tekst Zaključka priložen je ovom zapisniku i njegov je sastavni dio)


Ad 2 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2021.
Predsjednik pojašnjava izmjene PKA, odnosno kako su raspoređena sredstva koja su bila planirana za uređenje kolnika u Ulici jela što se moralo izostaviti iz PKA  jer još nije završena rekonstrukcija plina. Stavka kojom su planirana sredstva za otkup zemljišta na lokaciji Dubrava 116 – 124 radi uređenja parka, preko puta Područnog ureda, izostavljena je radi neriješenih imovinsko-pravnih odnosa. Otvara raspravu.
A. Penava Pejčinović smatra da bi, vezano uz stavku „objekti mjesne samouprave“ kojom je predviđeno osiguranje sredstava za izradu projektne dokumentacije za izgradnju objekta MO Donja Dubrava u Cerskoj ulici, trebalo planirati uređenje čitavog prostora stare tržnice kao jednog reprezentativnog prostora. Ne bi trebalo parcijalno uređivati već bi to trebao biti jedinstven projekt.
U raspravi sudjeluju D. Belec i A. Penava Pejčinović.
H. Tomić pita zašto vijećnici nisu dobili osnovni Financijski plan i Plan komunalnih aktivnosti. 
M. Božić pita koji je postotak umanjenja u Financijskom planu u odnosu na prošlu godinu. Napominje da je navedeno što sve treba raditi, ali nije navedeno što je završeno. Konstatira da ulica Rakitnica ide od Slavonske avenije kroz poslovnu zonu i ne vodi nigdje. Zašto se tu cijena povećala za 400.000,00 kn. Ne vidi razlog da se tamo ulaže milijun kuna za cestu koja ne vodi nigdje. Izražava bojazan da se i ovo što je planirano neće moći izvršiti jer preostaju samo dva mjeseca i da će se u proračun Grada vratiti preko 3 mil. kuna što se nije dogodilo zadnjih 8 godina. Pita zbog čega je iz Plana izbačen Park Pavla Spudića, ako se od toga odustaje, u korist koga i zašto.
H. Tomić napominje da do zatvaranja „gradske riznice“ moraju biti ugovoreni svi radovi. Zbog toga traže realizaciju, što je ugovoreni, što nije, i koliko će sredstava Vijeće vratiti. Hoće li Vijeće biti odgovorno što se radovi nisu realizirali.
Predsjednik odgovara da svi članovi Vijeća imaju pravo doći u sjedište Gradske četvrti i dobiti sve informacije i vrlo rado će uvrstiti na dnevni red kao posebnu točku pod kojom će se sve raspraviti, da se viti što se u osam godina ugovaralo i radilo, kako i na koji način.
A. Penava Pejčinović ističe da je vezano uz Rakitnicu pitala, odnosno zvala u sjedište radi pojašnjenja jer je uočila da je iznos veći. Dobila je informaciju da je to industrijska zona gdje prolaze uglavnom teža vozila i cesta je sklonija habanju pa je predviđen dodatni sloj asfalta. U svezi podataka što je realizirano, a što ne, napominje da je dobila tablicu sa svim akcijama gdje je navedena realizacija. Tablicu je dobila na e-mail pod nazivom „izvješće realizacije Plana komunalnih aktivnosti“ pa pita je li to ono što gđa. Božić tvrdi da nije dobila.
Predsjednik odgovara da je to ista tablica i da je svim članovima poslana mailom. Također je poslano i u kojoj su fazi akcije koje je planirao Grad iz svojih programa. 
Članovi Vijeća potvrđuju da su zaprimili izvješće o realizaciji akcija.
U raspravi sudjeluju I. Totić, A. Penava Pejčinović, D. Belec, A. Friganović, predsjednik, N. Horvatić i M. Božić.
Predsjednik zakazuje stanku od 10. min.
Nakon stanke daje na glasovanje Prijedlog zaključka te nakon provedenog glasovanja utvrđuje da je uz 8 glasova „za“ i 7 „suzdržanih“ glasova donesen

Zaključak o izmjeni Plana komunalnih aktivnosti 
Gradske četvrti Donja Dubrava u 2021.
(Tekst Zaključka priložen je ovom zapisniku i njegov je sastavni dio)


Ad 3 - Prijedlog zaključka o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2022. i Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
Predsjednik napominje da su u Prijedlogu zaključka navedene akcije od ranije, uglavnom se ponavljaju. Daje riječ I. Forgaču koji je pripremio svoj prijedlog.
I. Forgač predlaže izgradnju spojne ceste od I. Trnave do budućeg podvožnjaka na Mandlovoj ulici te spajanje Rožatske ulice na podvožnjak u Čulincu. Postojeće ulice koje su GUP-om predviđene kao glavne prometnice od I. Trnave na zapad, Poljane, Kumborski put i Resnički put te nastavno postojeći Baošički put i Senjska ulica su male širine s još dodatno parkiranim vozilima i nije predviđen njihov priključak na podvožnjak u Mandlovoj, Osim toga Trnava bi zatvaranjem pružnog prijelaza na Osječkoj, za što u budućnosti postoji mogućnost, našla u prometnoj izolaciji. Izgradnjom predloženih prometnica, za što će trebati suglasnost HŽ-a jer je u njihovom vlasništvu veći dio zemljišta, Trnava bi bila prometno rasterećena i adekvatno povezana sa zapadom i istokom grada. Rožatska ulica je GUP-om predviđena da se spoji na podvožnjak u Čulinečkoj.
I. Totić smatra da Gradska četvrt Donja Dubrava treba jednu cjelovitu prometnu studiju za rješavanje prometnih problema. Struka bi se trebala očitovati što je najbolje napraviti. Zalagati će se da se naruči prometna studija od Prometnog fakulteta što bi Vijeće moglo financirati jer se ne radi o nekom prevelikom iznosu.
U raspravi sudjeluju M. Božić, predsjednik, A. Penava Pejčinović i H. Tomić.
A. Penava Pejčinović nepominje da je bila na raskrižju Sopnička – Dragozetička – Jurandvorska i nije potpuno jasno što bi zapravo tamo trebalo raditi.
Predsjednik odgovara da je to prijedlog koji se ponavlja od ranije, a radi se o proširenju tog spoja. 
A. Penava Pejčinović predlaže da se izostavi izgradnja prometnice južno od Vrpoljske-izlaz na Osječku. Tu je sagrađen stambeni kompleks koji nema nikakve javne površine. U Vrpoljskoj postoji dječje igralište, ali nema nikakvih površina na kojima bi se mogli okupljati i stariji građani. Predlaže da se umjesto prometnice naprave nekakvi javni sadržaji jer to je jedina zelena površina u tom dijelu, a da se izgradnja prometnice izostavi jer smatra da bi to zagušilo taj prostor.
M. Cetinja uz ispriku napušta sjednicu u 16,50.
H. Tomić napominje da je ta ulica ucrtana, predviđeno je da Vrpoljska ulica postane jednosmjerna, da se rastereti, a kroz tu novu prometnicu južno od Vrpoljske bi se izlazilo na Osječku. Vrpoljska je sada dosta opterećena jer se tu nalazi Sportski centar, izgrađene su nove zgrade, a tu su i vatrogasci kojima je često zbog parkiranih vozila onemogućen ili otežan izlaz.
N. Horvatić smatra da je jedino rješenje nakon izgradnje stambenih objekata, koji tamo nisu niti smjeli biti izgrađene zbog nedovoljne širine Vrpoljske ulice, gradnja paralelne prometnice koja bi imala izlaz na Osječku. 
M. Božić ne vidi razlog da se na praznom gradskom zemljištu ne napravi cesta koja bi omogućila da se promet odvija kružno.
U daljnjoj raspravi sudjeluju A. Penava Pejčinović, predsjednik, H. Tomić, A. Bošnjaković i M. Božić.
M. Božić predlaže izgradnju rasvjete na sportskom igralištu u I. Štefanovečkom zavoju.
T. Ivanek predlaže uvrštenje izgradnje nogostupa u I. i II. Retkovcu.
Po završetku rasprave predsjednik daje na glasovanje prijedloge vijećnika. 
Nakon provedenog glasovanja utvrđuje da je prijedlog I. Forgača  jednoglasno usvojen.
Prijedlog A. Penava Pejčinović da se izostavi izgradnja prometnice južno od Vrpoljske, uz 6 glasova „za“, 7 glasova „protiv“ i 1 „suzdržanim“ glasom nije prihvaćen.
Prijedlog M. Božić za uvrštenje izgradnje rasvjete na sportskom igralištu u I. Štefanovečkom zavoju je, uz 13 glasova „za“ i 1 glasom „protiv“, usvojen.
Prijedlog T. Ivaneka za uvrštenje izgradnje nogostupa u I. i II. Retkovcu jednoglasno je usvojen.
Potom predsjednik daje na glasovanje Prijedlog zaključka s uvrštenim prijedlozima te nakon provedenog glasovanja utvrđuje da je uz 9 glasova „za“ i 5 „suzdržanih“ glasova donesen

Z A K L J U Č A K
o prijedlozima za pripremu nacrta prijedloga Programa građenja komunalne infrastrukture na području Grada Zagreba u 2022. i Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

1. [bookmark: _Hlk22032140]Vijeće iskazuje potrebe za pripremu nacrta prijedloga Programa građenja komunalne infrastrukture na području Grada Zagreba u 2022. i Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. za područje Gradske četvrti Donja Dubrava: 
	 LOKACIJA - OBJEKT
	MJESNI ODBOR
	OPIS 
RADOVA / USLUGE / OPREME

	Produženje Resničkog puta i II. Čulinca 
	    Trnava/ Čulinec
	
gradnja prometnice (II. faza)

	Nathodnik Osječka ulica – I. Trnava
	„Ivan Mažuranić“, Trnava
	gradnja

	Pothodnik/nathodnik Resnički put – Štefanovečka cesta
	Trnava, Donja Dubrava
	izrada projektne dokumentacije

	Pothodnik Mandlova- Branimirova 
	Trnava 
	izrada projektne dokumentacije (izlaz na Kampus Borongaj)

	Ulica Dubrava– Osječka, desni zavoj
	„Ivan Mažuranić“
	izrada PD i izgradnja za proširenje ceste na spoju s Osječkom ulicom 

	Južna ulica – Ulica platana-Čulinečka
 – kružni tok
	Novi Retkovec
	projektiranje i gradnja

	nadvožnjak na Čulinečkoj cesti preko željezničke pruge na željezničkoj stanici Resnik u Resničkom gaju
	Resnički gaj
	projektiranje i gradnja 

	I. Štefanovečki zavoj
	Donja Dubrava
	Rekonstrukcija prometnice  od Branimirove do Štefanovečke 

	spojna cesta između Vrinica i VII. Retkovca		
	Stari Retkovec
	projektiranje i gradnja

	spojna cesta između Vrinica – barutana – Slavonska avenija
	Stari Retkovec
	PD

	spojna cesta između I. Trnave i budućeg podvožnjaka na Mandlovoj ulici i spoj Rožatske ulice na podvožnjak u Čulincu
	Trnava, Čulinec
	PD i gradnja

	spoj prometnice od Čulinečke ceste (k.č.br. 3349/2 k.o. Resnik) do izlaza na Slavonsku aveniju (k.č.br.3291/7 k.o. Resnik)
	Resnički gaj
	PD i izgradnja prometnice

	Retkovec I. i Retkovec II.
	Stari Retkovec
	PD i izgradnja nogostupa

	Ulica breza
	Novi Retkovec
	izgradnja parkirališta

	Vrpoljska ulica 
	„Ivan Mažuranića“
	izgradnja parkirališta

	Vrpoljska ulica, južno od Vrpoljske- izlaz na Osječku
	„Ivan Mažuranića“
	izgradnja prometnice

	Aleja lipa 1f  
	Novi Retkovec
	iscrtavanje parkirališta

	Ulica Roberta Škrnjuga 
	Stari Retkovec
	izgradnja prometnog koridora

	servisna cesta (spojna cesta između R. Škrnjuga i Branimirove ul.)
	Stari Retkovec
	izgradnja spojne ceste između R. Škrnjuge i Branimirove

	Raskrižje Sopnička-Dragozetička-Jurandvorska
	„30.svibnja 1990.“
	izgradnja

	Vukomerečka c.-Vukomerec- Ulica S. Glavaševića
	Trnava
	izrada projektne dokumentacije i gradnja kružnog toka

	Spoj Ulice D. Vuzema i IV.Trnave kod kbr.150B
	Trnava 
	izrada geodetskog projekta (parcelacija čestice za izgradnju dječjeg igrališta)

	Spoj ulice V. Fekeže i IV. Trnave kod kbr.150
	Trnava 
	izrada projektne dokumentacije za produženje kolnika

	Dječje igralište u Ulici borova
	Čulinec
	izrada PD i postavljanje 2 rasvjetna tijela

	Polivalentno igralište – I. Štefanovečki zavoj 
	       Donja Dubrava
	izrada PD i postavljanje rasvjete

	Osječka  ulica
	„30.svibnja 1990.“
	izvanredno održavanje nerazvrstane ceste

	Kapucinska ulica
	„Ivan Mažuranić“
	izvanredno održavanje nerazvrstane ceste

	Aleja lipa- Ulica jasmina
	Novi Retkovec
	izrada PD i postavljanje dodatne rasvjete za osvjetljavanje



2. Ovaj se zaključak dostavlja  Gradskom uredu za prostorno uređenje, izgradnju Grada,    graditeljstvo, komunalne poslove i promet na daljnje postupanje.



Ad 4 - Prijedlog zaključka o prijedlozima za pripremu Programa radova kapitalnih ulaganja u objekte za društvene djelatnosti u Gradu Zagrebu u 2022.
Predsjednik otvara raspravu o Prijedlogu zaključka.
M. Božić napominje da na području Donje Dubrava djeluju tri dječja vrtića kojima je rok trajanja od 20 godina davno istekao. To su montažni objekti stari 40 godina. Stoga predlaže da se u prijedloge za sljedeću godinu uvrsti gradnja zamjenskih objekata Područnog objekta DV „Jabuka“ u Čulincu, Područnog objekta DV „Pčelica“ u N. Retkovcu i objekta DV „I. B. Mažuranić“ u Cerskoj ulici. Također predlaže da se uvrsti zamjena ili otkup zemljišta kod objekta MO „30. svibnja 1990.“
A. Penava Pejčinović predlaže da se provede arhitektonsko urbanistički natječaj za uređenje cjelokupnog prostora stare tržnice, da se time obuhvate javni sadržaji koji se nalaze na tom prostoru odnosno Dječje kazalište Dubrava te da se obuhvati i krajobrazno uređenje. 
H. Tomić predlaže izgradnju objekata MO S. Retkovec i R. gaj u sklopu kojih bi bila i dječja igrališta i energetsku obnovu i dogradnju OŠ Retkovec.
I. Totić ističe činjenicu da će sredstva vjerojatno još biti smanjena te se treba fokusirati na prioritete, a to su izgradnja osnovne škole u Čulincu i uređenje stare tržnice u Cerskoj kao mjesta okupljanja građana.
U daljnjoj raspravi sudjeluju A. Bošnjaković, M. Božić, H. Tomić, N. Horvatić i D. Belec.
Predsjednik daje na glasovanje prijedlog A. Penava Pejčinović te nakon provedenog glasovanja utvrđuje da je jednoglasno donesen

Z A K L J U Č A K 
o prijedlogu provođenja arhitektonsko-urbanističkog natječaja
za uređenje prostora stare tržnice Dubrava u Cerskoj ulici 

1. Vijeće predlaže provođenje arhitektonsko-urbanističkog natječaja za uređenje stare tržnice Dubrava u Cerskoj ulici uključujući i javne sadržaje koji se nalaze u predmetnom prostoru i uređenje krajobraza.
1. Predlaže se, u okviru priprema programa za izradu natječaja, provođenje postupka uključivanja zainteresiranih dionika – javnih ustanova, udruga civilnog društva i građana kroz ankete, predavanja i radionice kako bi se ispitale potrebe lokalne zajednice na predmetnom prostoru.
1. Budući da Gradska četvrt Donja Dubrava nema artikulirani centar kao mjesto okupljanja građana, predlaže se uređenje gotovo trideset godina devastiranog i zapuštenog prostora stare tržnice, a koji se nalazi u neposrednoj blizini Ulice Dubrava, odnosno zone tramvaja. Prostor stare tržnice nalazi se također u blizini Dječjeg kazališta Dubrava, jedinog aktivnog kazališta u Dubravi koje okuplja velik broj djece na dramskim radionicama.  

1. Ovaj Zaključak dostavlja se Gradskom uredu za strategijsko planiranje i razvoj Grada, Sektoru za prostorno i urbanističko planiranje na daljnje postupanje.

Nakon provedenog glasovanja o prijedlogu H. Tomića za izgradnju objekata MO S. Retkovec i R. gaj sa dječjim igralištima utvrđuje da je prijedlog jednoglasno usvojen te je donesen

ZAKLJUČAK
o prijedlozima gradnje objekata mjesnih odbora 
Stari Retkovec i Resnički gaj

1. Vijeće Gradske četvrti Donja Dubrava predlaže Gradskom uredu za mjesnu samoupravu da zbog potreba i što kvalitetnijeg rada Vijeća mjesnih odbora Stari Retkovec i Resnički gaj iznađu adekvatne lokacije te da planiraju izgradnju navedenih objekata s dječjim igralištima u 2022. godini. 
1. Predlaže se Gradskom uredu za mjesnu samoupravu da ispita mogućnosti gradnje objekata mjesnih odbora s dječjim igralištima na lokacijama k.č. 2484 k.o. Resnik za izgradnju objekta MO Resnički gaj te k.č. 97/1 k.o. Resnik za izgradnju objekta MO Stari Retkovec.
1. Ovaj se zaključak dostavlja Gradskom uredu za mjesnu samoupravu  na daljnje postupanje.


Potom daje na glasovanje prijedlog M. Božić da se u Program radova kapitalnih ulaganja uvrsti gradnja zamjenskih objekata dječjih vrtića te otkup ili zamjena zemljišta u Vinodolskoj 23 kod objekta MO. Vijeće je  jednoglasno prihvatilo oba prijedloga.
Prijedlog H. Tomića za uvrštenje energetske obnove i dogradnje OŠ Retkovec Vijeće je jednoglasno usvojilo.
Nakon usvajanja prijedloga za dopunu Prijedloga zaključka, Vijeće jednoglasno donosi

[bookmark: _Hlk84928581]ZAKLJUČAK
o prijedlozima za pripremu Programa radova kapitalnih ulaganja u 
objekte za društvene djelatnosti i sanaciju i građenje objekata 
oštećenih u potresu u Gradu Zagrebu u 2022.

1. Vijeće Gradske četvrti Donja Dubrava predlaže nadležnim gradskim uredima da u Program radova kapitalnih ulaganja u objekte za društvene djelatnosti u Gradu Zagrebu u 2022. pod:
· Objekti školstva:  
· izgradnja objekta i usklađivanje imovinsko – pravnih odnosa za  osnovnu školu Čulinec,
· energetska obnova i dogradnja OŠ Retkovec
· Objekti predškolstva: izgradnja zamjenskih objekata Dječjih vrtića:
- „Jabuka“, Područni vrtić Ulica badema 14a
- „I. B. Mažuranić“, Cerska 22
- „Pčelica“, Područni vrtić Aleja lipa 1
· Sportski objekti: 
· izgradnja Športsko-rekreacijskog centra „Sopnička“, Sopnička ulica (Vijeće Gradske četvrti Donja Dubrava je osiguralo sredstva za izradu TD te je građevinska dozvola u postupku) 
· otkup ili zamjena zemljišta na kojima se nalaze športsko i dječje igralište južno i sjeverno od objekta MO „30. svibnja 1990.“ u Vinodolskoj 23
· Objekti socijalne skrbi: 
· izrada projektne dokumentacije i izgradnja doma za starije i nemoćne osobe s hospicijem – dio k.č.br. 8200/1 k.o. Dubrava  

2. Ovaj se zaključak dostavlja Gradskom uredu za obrazovanje, Gradskom uredu za sport i mlade, Gradskom uredu za socijalnu zaštitu i osobe s invaliditetom te Gradskom uredu za prostorno uređenje, izgradnju Grada, graditeljstvo, komunalne poslove i promet  na daljnje postupanje.


Ad 5 - Postupanje po zaključcima vijeća mjesnih odbora
Predsjednik otvara raspravu o Prijedlogu zaključka o prijedlogu rješavanja prometne problematike u ulici Josipa Rožića, temeljenog na Zaključku Vijeća Mjesnog odbora Čulinec. 
Bez rasprave Vijeće jednoglasno donosi 


Z A K L J U Č A K 
o prijedlogu rješavanja prometne problematike u ulici Josipa Rožića

1. Vijeće Gradske četvrti na temelju Zaključka Vijeća Mjesnog odbora Čulinec o aktualnoj prometnoj problematici u ulici Josipa Rožića, donesenog na 4. sjednici, 28. rujna 2021., predlaže nadležnom gradskom tijelu da sukladno svom djelokrugu rada:
· izvrši očevid i donese pripadajuće rješenje radi postavljanja oznake zabrane parkiranja u ulici Josipa Rožića,
· izvrši očevid i donese pripadajuće rješenje radi postavljanja prometnih stupića na prilazu spoju ulica Josipa Rožića i Filipa Ankovića Arara kako bi se fizički onemogućilo nepropisno parkiranje vozila uz ostavljanje dovoljno prostora za nesmetano i sigurno prometovanje vozila za osobe s invaliditetom, teretnih vozila, vatrogasnih vozila i ostalih sudionika u prometu te
· obavijesti Vijeće o učinjenom.

2. Ovaj Zaključak dostavlja se Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.

Ad 6 - Donošenje zaključaka o davanju mišljenja po članku 86. Statuta Grada Zagreba na: 
a) Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka u 2021. 
Predsjednik otvara raspravu o Prijedlogu odluke Nema rasprave. Nakon provedenog glasovanja utvrđuje da je uz 12 glasova „za“ i 2 „suzdržana“ glasa Vijeće usvojilo

Z A K L J U Č A K
o davanju mišljenju o Prijedlogu odluke o izmjenama Odluke o 
raspoređivanju sredstava za redovito godišnje financiranje političkih stranaka u 2021.

1. Vijeće Gradske četvrti Donja Dubrava razmotrilo je Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka u 2021., te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 

A. Bošnjaković uz ispriku napušta sjednicu u 17,35 sati.


b) Prijedlog zaključka o utvrđivanju popisa poslovnih prostora koji su predmet neposredne prodaje
Predsjednik otvara raspravu o Prijedlogu zaključka. Bez rasprave, nakon provedenog glasovanja utvrđuje da je uz 11 glasova „za“ i 2 „suzdržana“ glasa Vijeće usvojilo

Z A K L J U Č A K
o davanju mišljenju o Prijedlogu zaključka o utvrđivanju popisa 
poslovnih prostora koji su predmet neposredne prodaje

1. Vijeće Gradske četvrti Donja Dubrava razmotrilo je Prijedlog zaključka o utvrđivanju popisa poslovnih prostora koji su predmet neposredne prodaje, te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 


c) Prijedlog odluke o visini turističke pristojbe za 2023. godinu
Predsjednik otvara raspravu. Bez rasprave Vijeće jednoglasno donosi 

Z A K L J U Č A K
o davanju mišljenju o Prijedlogu odluke o visini turističke pristojbe za 2023. godinu

1. Vijeće Gradske četvrti Donja Dubrava razmotrilo je Prijedlog odluke o visini turističke pristojbe za 2023., te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 


d) Prijedlog odluke o izmjeni i dopunama Odluke o osnivanju Doma za starije osobe „Park“
Predsjednik otvara raspravu. Bez rasprave Vijeće jednoglasno donosi

Z A K L J U Č A K
o davanju mišljenju o Prijedlogu odluke o izmjeni i dopunama 
Odluke o osnivanju Doma za starije osobe „Park“

1. Vijeće Gradske četvrti Donja Dubrava razmotrilo je Prijedlog odluke o izmjeni i dopunama Odluke o osnivanju Doma za starije osobe „Park“., te na isti nema primjedbi ni prijedloga.
2. Ovaj će zaključak biti upućen Stručnoj službi gradonačelnika. 


e) Prijedlog odluke o dopunama Odluke o osnivanju Centra za pružanje usluga u zajednici „Novi Jelkovec“
Predsjednik otvara raspravu. Bez rasprave Vijeće jednoglasno donosi

Z A K L J U Č A K
o davanju mišljenju o Prijedlogu odluke o dopunama Odluke o osnivanju
Centra za pružanje usluga u zajednici „Novi Jelkovec“

1. Vijeće Gradske četvrti Donja Dubrava razmotrilo je Prijedlog odluke o dopunama Odluke o osnivanju Centra za pružanje usluga u zajednici „Novi Jelkovec“te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 


f) Prijedlog odluke o izmjenama i dopunama Odluke o osnivanju Dnevnog centra za rehabilitaciju djece i mladeži „Mali dom – Zagreb“
Predsjednik otvara raspravu. Bez rasprave Vijeće jednoglasno donosi

Z A K L J U Č A K
o davanju mišljenju o Prijedlogu odluke o izmjenama i dopunama Odluke o 
osnivanju Dnevnog centra za rehabilitaciju djece i mladeži „Mali dom – Zagreb“

1. Vijeće Gradske četvrti Donja Dubrava razmotrilo je Prijedlog odluke o izmjenama i dopunama Odluke o osnivanju Dnevnog centra za rehabilitaciju djece i mladeži „Mali dom – Zagreb“, te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 


g) Prijedlog odluke o dopuni Odluke o prihvaćanju prijenosa osnivačkih prava nad Centrom za rehabilitaciju SILVER na Grad Zagreb i obavljanju osnivačkih prava i obveza
Predsjednik otvara raspravu. Bez rasprave Vijeće jednoglasno donosi

Z A K L J U Č A K
o davanju mišljenju o Prijedlogu odluke o dopuni Odluke o prihvaćanju prijenosa
osnivačkih prava nad Centrom za rehabilitaciju SILVER na Grad Zagreb
i obavljanju osnivačkih prava i obveza

1.  Vijeće Gradske četvrti Donja Dubrava razmotrilo je Prijedlog odluke o dopuni Odluke o prihvaćanju prijenosa osnivačkih prava nad Centrom za rehabilitaciju SILVER na Grad Zagreb i obavljanju osnivačkih prava i obveza,  te na isti nema primjedbi ni prijedloga.
2.  Ovaj će zaključak biti upućen Stručnoj službi gradonačelnika. 


h) Prijedlog odluke o osnivanju Centra za pružanje usluga u zajednici „Savjetovalište Luka Ritz“
Predsjednik otvara raspravu. Bez rasprave Vijeće jednoglasno donosi

Z A K L J U Č A K
o davanju mišljenju o Prijedlogu odluke o osnivanju Centra za 
pružanje usluga u zajednici „Savjetovalište Luka Ritz“

1.  Vijeće Gradske četvrti Donja Dubrava razmotrilo je Prijedlog odluke o osnivanju Centra za pružanje usluga u zajednici „Savjetovalište Luka Ritz“,  te na isti nema primjedbi ni prijedloga.
2. Ovaj će zaključak biti upućen Stručnoj službi gradonačelnika. 


i) Prijedlog odluke o dopunama Odluke o osnivanju Doma za djecu i odrasle – žrtve obiteljskog nasilja „Duga-Zagreb“
Predsjednik otvara raspravu. Bez rasprave Vijeće jednoglasno donosi

Z A K L J U Č A K
o davanju mišljenju o Prijedlogu odluke o dopunama Odluke o osnivanju 
Doma za djecu i odrasle-žrtve obiteljskog nasilja „Duga-Zagreb“

1. Vijeće Gradske četvrti Donja Dubrava razmotrilo je Prijedlog odluke o dopunama Odluke o osnivanju Doma za djecu i odrasle-žrtve obiteljskog nasilja „Duga-Zagreb“, te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 


j) Prijedlog zaključka o zaduživanju Grada Zagreba
Predsjednik otvara raspravu. Bez rasprave, nakon provedenog glasovanja uz 6 glasova „za“ i 7 glasova „protiv“ Vijeće većinom glasova donosi

Z A K L J U Č A K
o davanju mišljenju o Prijedlogu zaključka o zaduživanju Grada Zagreba
         
1. Vijeće Gradske četvrti Donja Dubrava razmotrilo je Prijedlog zaključka o zaduživanju  Grada Zagreba, te s istim nije suglasno.
2. Ovaj će zaključak biti upućen Stručnoj službi gradonačelnika. 


k) Prijedlog plana djelovanja Grada Zagreba u području prirodnih nepogoda za 2022.
Predsjednik otvara raspravu. Bez rasprave Vijeće jednoglasno donosi

Z A K L J U Č A K
o davanju mišljenju o Prijedlogu plana djelovanja Grada Zagreba u
području prirodnih nepogoda za 2022.

1. Vijeće Gradske četvrti Donja Dubrava razmotrilo je Prijedlog plana djelovanja Grada Zagreba u području prirodnih nepogoda za 2022., te na isti nema primjedbi ni prijedloga.
         2. Ovaj će zaključak biti upućen Stručnoj službi gradonačelnika. 


l) Prijedlog programa „Integrirane sunčane elektrane na zgradama javne namjene, višestambenim zgradama i obiteljskim kućama te poduzetništvu na području Grada Zagreba“ za razdoblje 2022. – 2024.
Predsjednik otvara raspravu. Bez rasprave Vijeće jednoglasno donosi
[bookmark: _GoBack]
Z A K L J U Č A K
o davanju mišljenju o Prijedlogu programa „Integrirane sunčane elektrane na
zgradama javne namjene, višestambenim zgradama i obiteljskim kućama te
poduzetništvu na području Grada Zagreba“ za razdoblje 2022.-2024.

1. Vijeće Gradske četvrti Donja Dubrava razmotrilo je Prijedlog programa „Integrirane sunčane elektrane na zgradama javne namjene, višestambenim zgradama i obiteljskim kućama te poduzetništvu na području Grada Zagreba“ za razdoblje 2022.-2024. te na isti nema primjedbi ni prijedloga.
      2.  Ovaj će zaključak biti upućen Stručnoj službi gradonačelnika. 

m) Prijedlog zaključka o prihvaćanju Ugovora o sufinanciranju provedbe EU projekta „Gradski prozori u prirodu – unaprjeđenje urbane bioraznolikosti i razvoj zelene infrastrukture (Modernizacija II)“, referentni broj Ugovora: JPF.2020.-6.071.
Predsjednik otvara raspravu. Bez rasprave Vijeće jednoglasno donosi

Z A K L J U Č A K
o davanju mišljenju o Prijedlogu zaključka o prihvaćanju Ugovora o sufinanciranju provedbe EU projekta „Gradski prozori u prirodu – unaprjeđenje urbane bioraznolikosti i razvoj zelene infrastrukture (Modernizacija II)“, referentni broj Ugovora: JPF.2020.-6.071.

1. Vijeće Gradske četvrti Donja Dubrava razmotrilo je Prijedlog Zaključka o prihvaćanju Ugovora o sufinanciranju provedbe EU projekta „Gradski prozori u prirodu – unaprjeđenje urbane bioraznolikosti i razvoj zelene infrastrukture (Modernizacija II)“, referentni broj Ugovora: JPF.2020.-6.071., te na isti nema primjedbi ni prijedloga.
         2.   Ovaj će zaključak biti upućen Stručnoj službi gradonačelnika. 



Ad 7 - Pitanja, prijedlozi i obavijesti
Predsjednik napominje članovima Vijeća da su uz dopunske materijale primili dopis – odgovor Sektora za komunalno i prometno redarstvo u svezi traženja povećanja broja komunalnih redara.
M. Božić traži da se na sljedećoj sjednici imenuju povjerenstva Vijeća kao što je to bilo i u prethodnom sazivu, što bi olakšalo rad Gradske četvrti i Mjesnih odbora.
Predsjednik se slaže s tim prijedlogom, iako napominje da je Vijeće imalo nekoliko povjerenstava u zadnjih 20 godina, ali nisu baš funkcionirala, osim nekih.
A. Penava Pejčinović predlaže organiziranje dolaska na sljedeće tri sjednice predstavnika Zrinjevca g. Nerada, predstavnika Čistoće i komunalnih redara.
Predsjednik prijedlog smatra dobrim i napominje da će biti pozvani direktori, a oni neka zaduže odgovornu osobu. Predlaže da se na sljedeću sjednicu pozovu predstavnici komunalnog i prometnog redarstva s čime su se članovi Vijeća složili.
A. Bošnjaković ističe da su odnesena dva koša s igrališta u Vinodolskoj ulici.
Predsjednik napominje da se treba obratiti Vijeću Mjesnog odbora. Možda je netko javio da se uklone, a možda su na privatnom zemljištu.
A Bošnjaković upoznaje vijećnike s namjerom vlasnika zemljišta da na mjestu „Crvenog fesića“ počnu gradnju zgrade.
N. Horvatić primjećuje da je bilo građanskih inicijativa gdje je veliki broj potpisa bez ključnih podataka OIB-a ili broja osobne iskaznice pa predlaže da se takve inicijative odnosno peticije uopće ne  uzimaju u razmatranje. Te podatke treba navoditi, jer bez toga može bilo tko potpisati neku osobu. Traži na sljedećoj sjednici očitovanje u svezi ove primjedbe.
Predsjednik ističe da će sljedeća sjednica biti polovicom studenoga jer je potrebno donijeti prioritete koji će biti osnova za donošenje Plana komunalnih aktivnosti Vijeća za sljedeću godinu. Napominje vijećnicima da, u sjedište Vijeća ukoliko imaju, dostave svoje prijedloge prioriteta. Ujedno napominje vijećnicima da u buduće, svoje prijedloge vezane uz pojedine Prijedloge zaključaka, dostave unaprijed, prije sjednice, kako bi se sve moglo iskomunicirati i kako se rasprava na sjednicama ne bi predugo trajala.

Budući da više nije bilo pitanja i prijedloga, predsjednik zaključuje sjednicu u 17,55 sati. 


KLASA: 026-02/21-001/266				
URBROJ: 251-06-11-4-21-15
Zagreb, 20. listopada 2021.


Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
                 Trpimir Majcan, prof.

